༈ བུ་གླུ། ༈ གནས་འཁོར་བ་རྒྱ་བོད་སུ་ཡིན་ཡང༌། །ཁྱིམ་གཟའ་
ཚང་ཕ་མ་བུ་གསུམ་ཟེར། །སྐྱིད་འོང་ན་སྐྱ་ག་ཁྲ་མཉམ་རེད། །སྡུག་བྱུང་ཡང་ཕོ་རོག་
ནག་མཉམ་རེད། །རང་སྐྱེས་ནས་འབུ་ཙམ་གཡག་ཙམ་བཏང༌། །ཁར་ཟས་སྦྱིན་
རྒྱབ་ན་གོས་ཀྱིས་གཡོག །དུས་དེང་སང་མྱི་ས་ལྷ་གྲལ་བཞག །འདི་དྲིན་ཆེན་ཕ་
མའི་བཀའ་དྲིན་རེད། །རྟེའུ་འོ་མས་བརྒྱགས་ན་མ་ལ་འཕྲ། །བྱ་སྐྱ་ཀ་ཕྲུ་གུས་མ་སྤུ་
བཏོག །མྱི་བུ་ངན་སྐྱེས་ནས་ཕ་མར་སྡང༌། །ཁོ་མ་རབས་རིགས་ལ་དེ་འདྲ་འདུག །
ཕ་མ་ངོ་ཤེས་ན་གུས་བཀུར་གྱིས། །གྲལ་འོག་ཏུ་མ་བཞག་གོང་དུ་ཞོག །ཟས་ལྷག་
མ་མ་སྦྱིན་ཁ་ཕུད་དྲོངས། །ཁྱིམ་ཕ་མའི་དྲིན་ལན་སོད་པར་གྱིས། །ཞེས་བུ་གླུའོ།།